L 294/28 FEuroopan unionin virallinen lehti 6.11.2013 II (Muut kuin lainsäätämisjärjestyksessä hyväksyttävät säädökset) ASETUKSET KOMISSION ASETUS (EU) N:o 1093/2013, annettu 4 päivänä marraskuuta 2013, Euroopan parlamentin ja neuvoston asetuksen (EY) N:o 638/2004 ja komission asetuksen (EY) N:o 1982/2004 muuttamisesta siltä osin kuin on kyse Intrastat-järjestelmän yksinkertaistamisesta ja Intrastat-tietojen keruusta EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen, ottaa huomioon jäsenvaltioiden välistä tavarakauppaa koskevista yhteisön tilastoista ja neuvoston asetuksen (ETY) N:o 3330/91 kumoamisesta 31 päivänä maaliskuuta 2004 annetun Euroopan parlamentin ja neuvoston asetuksen (EY) N:o 638/2004 (') ja erityisesti sen 9 artiklan 1 kohdan ja 10 artiklan 3 kohdan, sekä katsoo seuraavaa: (1) — Asetuksessa (EY) N:o 638/2004 vahvistettiin yhteiset puitteet jäsenvaltioiden välistä tavarakauppaa koskevien yhteisön tilastojen järjestelmälliselle tuottamiselle. (2) — Saapuville tavaroille vahvistettua vähimmäiskattavuusas- tetta olisi mahdollista mukauttaa tapahtuneeseen tekni- seen ja taloudelliseen kehitykseen siten, että tilastot ovat kuitenkin edelleen voimassa olevien laatuindikaattorien ja -normien mukaisia. Tämän yksinkertaistamisen ansiosta voidaan vähentää tilastotietojen toimittamisesta vastuussa oleville osapuolille, erityisesti pienille ja keskisuurille yri- tyksille, aiheutuvaa rasitetta. Sen vuoksi saapuville tava- roille vahvistettua kattavuusastetta olisi alennettava 95 prosentista 93 prosenttiin. (3) — Jäsenvaltioiden välistä tavarakauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 638/2004 täytäntöönpanosta sekä komission asetusten (EY) N:o 1901/2000 ja (ETY) N:o 3590/92 kumoamisesta 18 päivänä marraskuuta 2004 annetussa komission asetuksessa (EY) N:o 1982/2004 (?) (1) EUVL L 102, 7.4.2004, s. 1. (?) EUVL L 343, 19.11.2004, s. 3. säädetään Intrastat-tietojen keruuta koskevista järjestelyis- tä. Jäsenvaltioiden on lähetettävä Eurostatille tilastollisen arvon mukaiset kuukausittaiset tietonsa, mutta niihin kohdistuu rajoituksia tietojen keruuta koskevissa käytän- nön järjestelyissä. Olisi säädettävä Intrastat-tietojen ke- ruuta koskevasta kattavasta ja johdonmukaisesta lähes- tymistavasta, ja keruuta koskevat järjestelyt tilastollisen arvon osalta olisi yhdenmukaistettava. (4) — Tässä asetuksessa säädetyt toimenpiteet ovat jäsenvaltioi- den välisen tavarakaupan tilastointia käsittelevän komi- tean lausunnon mukaiset, ON HYVÄKSYNYT TÄMÄN ASETUKSEN: 1 artikla Asetuksen (EY) N:o 638/2004 10 artiklan 3 kohdassa korvataan ilmaus ”95 prosenttia” ilmauksella ”93 prosenttia”. 2 artikla Asetuksen (EY) N:o 1982/2004 8 artiklan 2 kohta korvataan seuraavasti: ”2. — Lisäksi jäsenvaltiot voivat kerätä tavaroiden tilastollista arvoa koskevia tietoja, jotka määritellään asetuksen (EY) N:o 638/2004 liitteessä.” 3 artikla Tämä asetus tulee voimaan kahdentenakymmenentenä päivänä siitä päivästä, jona se on julkaistu Euroopan unionin virallisessa lehdessä.